Derick en Nádine deel pragboodskappe ná 1 jaar saam
JY LEES NOU Derick en Nádine deel pragboodskappe ná 1 jaar saam
Aanhangers van die sangeres Nádine en die oud-Blou Bul Derick Hougaard was oorstelp van vreugde oor die nuus dat dié twee Sondag al amptelik een jaar lank ’n paartjie is.
Derick het omtrent in die sosiale media gekoer en vertel hoe geen vrou al ooit so by haar man gestaan het soos Nádine by hom nie. Nádine het op haar beurt dié oulike boodskappie met haar eie aangevul.
"365 sakkies sout, my ding," het sy geskryf by ’n kiekie van hulle twee saam. "Party sommer net ’n knippie sout en ander sakke te groot om agter op ’n Toyota te laai. Sommiges gemis, oor party gelag maar meeste saam geeët. Dankie vir jou aanhou en probeer verstaan. Vir ’n beautiful hart. En vir die my en jou wat jy altyd ’n 'ons' maak."
365 sakkies sout, my ding. Party sommer net n knippie sout en ander sakke te groot om agter op n Toyota te laai. Sommiges gemis, oor party gelag maar meeste saam geëet. Dankie vir jou aanhou en probeer verstaan. Vir n beautiful hart. En vir die my en jou wat jy altyd n 'ons' maak ? ??????????? @liefling
A post shared by Nádine (@nadinenet) on Jul 22, 2018 at 5:17pm PDT
’n Jaar gelede het hulle nie veel van hul verhouding aanlyn gedeel nie, maar deesdae koer die twee duifies gereeld in die kuberruim.
Derick het Sondagoggend ’n foto uit Nádine se kinderdae gedeel om hul eerste jaar as paartjie saam te vier. Op die foto sit Nádine op ’n speelgoedtrekker. By die kiekie skryf Derick hoe sy nog steeds met ’n "six pack" spog. "Wow. Die voetjies nog net so oulik,” skryf Derick. "Geluk my lyf."
Die six pack nogsteeds daar. WOW. Die voetjies nog net so oulik. Dankie vir sewe sakke sout @NadineNet In jou geval 22 sakke. Geen vrou al ooit so by n man gestaan. Geluk my lyf. Year 1 pic.twitter.com/nKygXiHAGE
— Derick Hougaard (@DerickHougaard) July 22, 2018
Nádine het ook sommer vroegoggend op Sondag in haar Instagram-stories ’n foto van ’n pragtige fyn silwer armband met diamante gedeel. Die hartjie wat sy by die foto geteken het, verklap dat dit wel ’n geskenk van iemand spesiaal in haar lewe is.
Nádine het Sondag ’n foto van ’n armband gedeel. Foto: Instagram.
Hoewel die meeste aanhangers die paartjie net geluk en voorspoed toegewens het, kon sommige nie die versoeking weerstaan om oor trouplanne te praat nie.
“Baie geluk, julle. Ons wag in spanning,” het een van Nádine se volgers op Twitter laat hoor by ’n ikoon van ’n trouring.
Meer oor: nadine| derick hougaard| verhoudings| geskenke
Kan jy dit glo? Nádine en Derick koer al amper 'n jaar